ക്രിസ്മസ് തലേന്ന് നെറ്റ്ഫ്ലിക്സ് റിലീസിനൊരുങ്ങി മിന്നല് മുരളി! 90കളിലെ മിന്നല് മുരളി ജയ്സന്റെ യഥാര്ത്ഥ കഥയുമായി എത്തുകയാണ് മിന്നല് മുരളി. ക്രിസ്മസ്സ് രാവ് ആഘോഷിക്കുവാന് നെറ്റ്ഫ്ലിക്സ് ഒരുക്കിയിരിക്കുന്ന സിനിമയാണ് മിന്നല് മുരളി. ഒരു സാധാരണ മനുഷ്യന് ഇടിമിന്നലേറ്റ് അസാധാരണ ശക്തി കൈവരിച്ച് സൂപ്പര് ഹീറോ മുരളി ആയി മാറുന്നതാണ് കഥ. വീക്കെന്റ് ബ്ലോക്ക് ബസ്റ്റേഴ്സ് സോഫിയ പോള് നിര്മ്മിച്ച ഈ ആക്ഷന് ചിത്രത്തിന്റെ സംവിധാനം ബേസില് ജോസഫ് ആണ്. മലയാളികളുടെ പ്രിയങ്കരനായ ടൊവിനോ തോമസ്, കൂടാതെ ഗുരു സോമസുന്ദരം, ഹരിശ്രീ അശോകന്, അജു വര്ഗ്ഗീസ്, എന്നിവരാണ് പ്രധാന വേഷത്തില് ചിത്രത്തില് എത്തുക. ഈ സിനിമ മലയാളത്തില് പ്രദര്ശിപ്പിക്കുന്നതിനോടൊപ്പം തമിഴ്,തെലുങ്ക്, കന്നഡ,ഹിന്ദി,ഇംഗ്ലീഷ് എന്നീ ഭാഷകളിലും ഡബ്ബ് ചെയ്തിട്ടുണ്ട്. മലയാളത്തിലെ ആദ്യത്തെ സൂപ്പര് ഹീറോ ചിത്രമെന്ന തലയെടുപ്പോടെ എത്തുന്ന ടൊവിനോ തോമസ് ചിത്രം ഏറെ സര്പ്രൈസുകളുമായാണ് തനി നാടന് സൂപ്പര് ഹീറോയെ അവതരിപ്പിക്കാനൊരുങ്ങുന്നത്. പുതുമുഖം ഫെമിന ജോര്ജ്ജാണ് ചിത്രത്തില് നായികയായെത്തുന്നത്.